Seydişehir kadısı Hasan sene-i mezbüre Rebiü'l-evveli gurresinden altı ay ve muvakkitleri Yahya Kamil kezalik altı ay ve es-Seyyid Mehmed Emin ve es-Seyyid Abdulgaffar on sekiz ay zamanların ba'de't-tasarruf ref' ve yeri ahara sirayet etmemek üzere ancak kendü hakkında hamise rütbesi i'tibariyle Karahisar-ı Behramşah kazasından munfasıl sezavar-ı inayet-i şehriyari mevlana Süleyman bin İsmail el-Üsküdari da'ilerine yevmi iki yüz akçe ile ba-rabi'a tevcih olunub ba'de hulül-i vaktihi ancak sekiz ay mutasarrıf olub bakiyye-i müddet-i örfiyyesin kazay-ı ahardan tekmil eylemek ricasına ba'de'l-arz sadaka buyuruldu.